พระมงคลวิสุต (ดวงดี สุภทฺโท)

พระมงคลวิสุต หรือ ครูบาดวงดี (24 เมษายน พ.ศ. 2449 — 6 กุมภาพันธ์ พ.ศ. 2553) ฉายา สุภทฺโท เป็นพระราชาคณะชั้นสามัญ  อดีตเจ้าอาวาสวัดท่าจำปี  และอดีตเจ้าคณะตำบลทุ่งสะโตก อำเภอสันป่าตอง จังหวัดเชียงใหม่ (พ.ศ. 2484 - 6 กุมภาพันธ์ พ.ศ. 2553) เป็นศิษย์เอกสายครูบาศรีวิชัยรุ่นสุดท้าย และเป็นพระภิกษุที่มีอายุมากถึง 105 ปี

ประวัติ 
หลวงปู่ครูบาดวงดี เดิมชื่อ ดวงดี สุทธิเลิศ เกิดวันที่ 24 เมษายน พ.ศ. 2449 ปีมะเมีย บิดาชื่อนายอูบ สุทธิเลิศ มารดาชื่อนางจันทร์ สุทธิเลิศ ที่ตำบลทุ่งสะโตก อำเภอสันป่าตอง จังหวัดเชียงใหม่

หลวงปู่ครูบาดวงดี มรณภาพเมื่อวันที่ 6 กุมภาพันธ์ พ.ศ. 2553 เมื่อเวลา 06.40 น. ณ โรงพยาบาลมหาราชนครเชียงใหม่ สิริอายุ 105 ปีเศษ รวมทั้งสิ้น 83 พรรษา

ตำแหน่งและสมณศักดิ์  
พ.ศ. 2492 ปฏิบัติหน้าที่เจ้าคณะตำบลทุ่งสะโตก อำเภอสันป่าตอง จังหวัดเชียงใหม่ 
วันที่ 5 ธันวาคม พ.ศ. 2520 ได้รับสถาปนาประทวนสมณศักดิ์เป็นพระครูชั้นประทวนเจ้าคณะตำบล
วันที่ 5 ธันวาคม พ.ศ. 2530 ได้รับการเลื่อนสมณศักดิ์เป็นพระครูสัญญาบัตรชั้นโทที่ พระครูสุภัทรสีลคุณ ณ พุทธมณฑล จังหวัด นครปฐม 
วันที่ 5 ธันวาคม พ.ศ. 2550 ได้รับการเลื่อนสมณศักดิ์พระราชาคณะชั้นสามัญที่ พระมงคลวิสุต

อ้างอิง  

 เว็บไซต์หลวงปู่ครูบาดวงดี

ดวงดี
ภิกษุในสังกัดคณะสงฆ์มหานิกาย
พระราชาคณะชั้นสามัญ
เจ้าคณะตำบล
เจ้าอาวาส
บุคคลจากอำเภอสันป่าตอง
ภิกษุจากจังหวัดเชียงใหม่
ชาวไทยที่มีอายุเกิน 100 ปี